[ca] L'ús d'aiguamolls artificials per al tractament d'aigües residuals domèstiques està creixent gràcies a la seva capacitat per eliminar contaminants i patògens, reduir l'efecte d'illa de calor, afavorir la biodiversitat i beneficiar les comunitats locals. Aquests sistemes requereixen poc manteniment i poden tractar diversos tipus d'aigües residuals. Aquesta tesi se centra en el tractament integrat de llots i aigües residuals mitjançant aiguamolls francesos de flux vertical, que no necessiten tractament primari, reduint costos. S'ha dissenyat un aiguamoll a Vilaplana, Tarragona, aplicant de manera pionera el manual BREEAM per millorar l'eficiència mediambiental de l'EDAR, fomentar la resiliència, el benestar dels habitants i promoure la descarbonització. S'ha detallat el funcionament del filtre escollit, calculant els paràmetres de disseny i tenint en compte aspectes hidrològics per garantir el funcionament del sistema. El sistema inclou tres filtres verticals a la primera etapa i dos filtres horitzontals a la segona etapa, amb superfícies d'1,2 m2/PE i 0,8 m2/PE respectivament. S'ha analitzat l'EDAR existent a Vilaplana, que serà substituïda per aquest sistema, considerant la població, cabals de disseny i càrregues contaminants. La ubicació s'ha escollit per la seva accessibilitat, proximitat als torrents i absència de riscos. La tesi aplica els criteris BREEAM en la gestió i sostenibilitat del projecte, avaluant els riscos per garantir una mitigació efectiva. S'ha optimitzat l'ús del terreny, s'han gestionat riscos de contaminació i protecció de la biodiversitat. Tanmateix, s'han minimitzat els impactes paisatgístics, s'ha analitzat l'impacte ambiental dels materials, fomentant la reutilització i gestió eficient dels residus. Finalment, l'avantprojecte ha estat avaluat segons els criteris BREEAM, amb plànols traçats amb AutoCAD.

[en] The use of artificial wetlands for the treatment of domestic wastewater is growing due to their ability to eliminate contaminants and pathogens, reduce the heat island effect, promote biodiversity, and benefit local communities. These systems require little maintenance and can treat various types of wastewater. This thesis focuses on the integrated treatment of sludge and wastewater using French vertical flow wetlands, which do not require primary treatment, thus reducing costs. A wetland has been designed in Vilaplana, Tarragona, applying the BREEAM manual in a pioneering way to improve the environmental efficiency of the WWTP, promote resilience, enhance the well-being of residents, and encourage decarbonization. The operation of the chosen filter has been detailed, calculating the design parameters and considering hydrological aspects to ensure the system's functionality. The system includes three vertical filters in the first stage and two horizontal filters in the second stage, with surface areas of 1.2 m2/PE and 0.8 m2/PE respectively. The existing WWTP in Vilaplana, which will be replaced by this system, has been analyzed, considering the population, design flows, and pollutant loads. The location was chosen for its accessibility, proximity to streams, and absence of risks. The thesis applies BREEAM criteria in the management and sustainability of the project, evaluating risks to ensure effective mitigation. Land use has been optimized, contamination risks managed, and biodiversity protection implemented. Moreover, landscape impacts have been minimized, the environmental impact of materials analyzed, and efficient waste management and reuse promoted. Finally, the preliminary design has been evaluated according to BREEAM criteria, with plans drawn using AutoCAD.